สวัสดีครับ ผมเป็นซิฟิลิสระยะที่ 2 เมื่อเดือนกรกฎาคม 2561 ที่ผ่านมา ผมได้ฉีดยารักษาไป 1 เข็มแล้ว เพิ่งไปตรวจหลังจากฉีดยาครบ 3 เดือนเมื่อ ตุลาคมที่ผ่านมาค่า Titer ลดลงเหลือแค่ 1:4 จาก 1:32 คุณบอกว่าลดลงดีมาก คุณบอกว่าค่า titer เท่านี้ ไม่อยู่ในช่วงแพร่เชื้อต่อผู้อื่นแล้ว สามารถมีเพศสัมพันธ์กับแฟนแบบไม่ป้องกันได้ตามปกติ แต่เมื่อ 3 วันก่อน ผมมีอะไรกับแฟนแบบสวมถุงยางอนามัย แต่มีการแลกลิ้น แลกน้ำลายกัน และวันนี้ก็มีอีกรอบ แฟนผมมีอาการหนาวสั่น ไข้ขึ้น ไม่สบาย แต่วัดไข้ไม่มี นี่เป็นอาการของคนติดเชื้อไหมครับ? แบบนี้แฟนผมจะติดเชื้อจากผมไหมครับ? แต่คุณบอกว่า ค่า 1:4 ต่ำมาก เชื้อไม่สามารถแพร่สู่คนอื่นได้แล้ว จริงหรือเปล่าครับ? ตอนนี้ผมกังวลมาก กลัวเขาติดเชื้อจากผมครับ
สวัสดีค่ะ ซิฟิลิสเกิดจากเชื้อแบคทีเรียชนิดเกลียว เป็นโรคติดต่อทางเพศสัมพันธ์อย่างหนึ่ง ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินอาการมีไข้ หนาวสั่น นั้นไม่น่าจะใช่อาการเบื้องต้นของการเป็นซิฟิลิซค่ะการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษา ดังที่กล่าวมา ว่าการที่ค่าเลือดลดลงดังกล่าวมา แสดงว่าตอบสนองต่อการรักษา ไม่อยู่ในระยะแพร่เชื้อหากแฟนยังมีอาการอยู่ แนะนำให้พาไปตรวจและวัดไข้ที่รพ.พร้อมกับหาแหล่งของไข้อื่นๆก่อนเช่นการติดเชื้อในทางเดินหายใจ ทางเดินอาหาร หรือทางเดินปัสสาวะ และอาจคัดกรองโรคติดต่อทางเพศสัมพันธ์ไปด้วยถ้ายังสงสัยค่ะ